
ประกาศองค์การบริหารส่วนตำบลบ้านลำนาว
เรื่อง  นโยบายการจัดการสำนักงานสีเขียว (Green  Office)

องค์การบริหารส่วนตำบลบ้านลำนาวได้ตระหนักถึงความสำคัญของการพัฒนาสำนักงานให้เป็นสำนักงานสีเขียว (Green Office)  จึงจัดทำนโยบายการจัดการสำนักงานสีเขียวเพื่อส่งเสริมให้บุคลากรในหน่วยงานมีความตระหนักถึงความรับผิดชอบในด้านสิ่งแวดล้อมที่มีต่อชุมชน  ตอบสนองต่อมาตรการลดการใช้ทรัพยากรและพลังงานและดำเนินกิจกรรมที่เป็นมิตรกับสิ่งแวดล้อมตลอดจนเพื่อสร้างภาพลักษณ์ที่ดีแก่องค์กรในด้านการเป็นหน่วยงานราชการที่ตระหนักถึงความสำคัญของปัญหาภาวะโลกร้อนและยกระดับมาตรฐานสำนักงานให้เป็นมิตรต่อสิ่งแวดล้อมมากยิ่งขึ้นรวมถึงสามารถเป็นต้นแบบในการดำเนินกิจกรรมลดการปล่อยก๊าซเรือนกระจกลดผลกระทบต่อสิ่งแวดล้อมให้หน่วยงานอื่นได้ ดังนั้นเพื่อให้การดำเนินการดังกล่าวเป็นไปด้วยความเรียบร้อยและบรรลุวัตถุประสงค์อย่างมีประสิทธิภาพจึงขอประกาศนโยบายการจัดการสำนักงานสีเขียว ดังนี้
1. สร้างจิตสำนึกของบุคลากรให้มีความรู้ ความเข้าใจและตระหนักถึงผลกระทบของการใช้ทรัพยากรธรรมชาติที่มีผลกระทบต่อสิ่งแวดล้อม
2. ส่งเสริมให้บุคลากรและผู้ใช้บริการร่วมมือในการรักษาความสะอาด ความเป็นระเบียบเรียบร้อย สุขอนามัย และดูแลรักษาสิ่งแวดล้อม
3. เลือกซื้อ เลือกใช้ สินค้าและบริการที่เป็นมิตรกับสิ่งแวดล้อม
4. ใช้ทรัพยากรและพลังงานอย่างคุ้มค่าและมีประสิทธิภาพ
5. ลดของเสียจากสำนักงาน คัดแยกขยะและกำจัดของเสียอย่างถูกต้อง
6. จัดการความสะอาดและเป็นระเบียบเรียบร้อยในสำนักงานตามหลัก๕สและส่งเสริมสภาวะแวดล้อมที่เหมาะสมกับการทำงาน
7. ปฏิบัติตามกฎหมายข้อกำหนดระเบียบปฏิบัติและมาตรการที่เกี่ยวข้องกับสิ่งแวดล้อมอย่างเคร่งครัด
องค์การบริหารส่วนตำบลบ้านลำนาวมีความมุ่งมั่นที่จะผลักดัน สนับสนุนให้กิจกรรมต่างๆ ดำเนินการและบรรลุตามกรอบนโยบายข้างต้นอย่างสม่ำเสมอ และมีการสื่อสารนโยบายนี้ให้แก่บุคลากร และผู้เกี่ยวข้องรวมถึงเผยแพร่ต่อสาธารณชนด้วย
    
จึงประกาศให้ทราบโดยทั่วกัน


ประกาศ  ณ  วันที่   22  พฤศจิกายน  พ.ศ. 2560

(นายสุเทพ   ภักดีโชติ)
นายกองค์การบริหารส่วนตำบลบ้านลำนาว
